बंद पड़े हुए घर में घुसी ओवर स्पीड कार, चार सवार जख्मी
लुधियाना/जगराओं| रायकोटरोड पर हलवारा के पास एक ओवर स्पीड आई-20 कार बेकाबू होकर सड़क किनारे बंद पड़े घर में घुस गई। हादसा शनिवार की दोपहर करीब ढाई बजे ब्लाइंड टर्न पर हुआ। हादसे में कार सवार चारों लोग गंभीर जख्मी हैं और उन्हें इलाज के लिए लुधियाना के डीएमसी हॉस्पिटल के लिए रेफर कर दिया गया है। मौके पर मौजूद सुधार थाने के पुलिस मुलाजिमों ने बताया कि कार सवार चारों लोग लुधियाना के रहने वाले हैं और लुधियाना से आगे बरनाला की ओर जा रहे थे। पुलिस मामले की जांच कर रही है। फोटो: भास्कर
bho_Deva hin_Deva